अयोध्या मामला : मुस्लिम पक्ष ने कहा- भूमि विवाद का निपटारा कानून से हो, पुराण और वेद के जरिए नहीं  
कहा- अयोध्या में लोगों की आस्था हो सकती है, लेकिन यह सबूत नहीं
कहा- इतिहास और इतिहासकारों पर भरोसा नहीं कर सकते
जस्टिस चंद्रचूड़ ने कहा- आपने भी तो इतिहास के सबूत रखे, उसका क्या?
धवन ने कहा कि इस मामले में इतिहास और इतिहासकारों पर भरोसा नहीं कर सकते. जिस पर जस्टिस चंद्रचूड़ ने कहा कि आपने भी तो इतिहास के सबूत रखे हैं? उसका क्या?  
धवन ने दलील दी कि वैदिक काल में मन्दिर बनाने और वहीं मूर्तिपूजा करने की कोई परम्परा ही नहीं थी. कोई मन्दिर या स्थान ज्यूरिस्टक पर्सन, यानी कानूनी व्यक्ति हो ही नहीं सकता. हां, देवता या मूर्ति कानूनी व्यक्ति यानी ज्यूरिस्टिक पर्सन तो हो सकते हैं, पर मुकदमा नहीं लड़ सकते.
धवन ने कहा कि महाभारत तो इतिहास की कथा है, लेकिन रामायण तो काव्य है. क्योंकि वाल्मीकि ने खुद इसे काव्य और कल्पना से लिखा है. रामायण तो राम और उनके भाइयों की कहानी है. तुलसीदास ने भी मस्जिद के बारे में कुछ भी नहीं लिखा है जबकि उन्होंने राम के बारे में सबसे बाद में लिखा.
मामले की सुनवाई मंगलवार को भी जारी रहेगी.